Lav et referat af nedenstående tekst:

Tekst:
Det gælder veje i Tornby og Hirtshals, hvor det kraftige regnskyl i går aftes har forårsaget jordskred to steder. - Der har været nogle store kraftige skyl, specielt i Tornby, hvor en tredjedel af en strækning er skyllet ud. Vi er ved at undersøge, hvad vi skal gøre ved det, siger Per Laustsen fra Park og Vej i Hjørring Kommune. I Hirtshals er jordskredet sket i forbindelse med en tunnel, hvor vejene ligger lavere. Her har smeltevandet spærret cykelstier og kloakker. Hvirrekærvej i Tornby er efter hændelsen lukket, og det vil den være i et stykke tid, oplyser Per Laustsen. - Der vil gå nogle dage, inden vi får den åbnet igen. Vi skal lige have dannet overblikket, for der går en masse kabler i Hvirrekærvej, hvor vi skal se, om de har taget skade. Vejene lukket Meldingerne om jordskredene kom i går aftes, hvor blandingen mellem regnvand og smeltet sne kulminerede, og det ses især i Tornby. - Det ser voldsomt ud, når man kører derud. Vejen har 25 meter, der er skredet ud, ligesom der har været et jordskred ude i rabatten, siger Per Laustsen. Der var dog ikke meget at gøre i aftes, da skaden skete. - Vi kunne kun lukke vejene og skilte, hvor det var nødvendigt og lave omkørsel, så trafikanter ikke kom til skade. Voldsom belastning Snestormen og regnvandet har i noget tid forårsaget store vandmængder i Hjørring Kommune, hvor det betyder, at vandet ikke har nogle steder at løbe hen. - Utrolig mange af vores åer og bække er voldsomt belastet, så vandet står i kø fra marker. Vores grøfter er meget fyldte og vil måske være det i en dag eller to, inden de bliver tømt, oplyser Per Laustsen, der har en appel: - Det tager noget tid, inden det forsvinder, så folk skal være opmærksomme.

Referat:
Smeltet sne og regnvand har fået konsekvenser for flere veje i Hjørring Kommune, der nu er lukkede i et godt stykke tid.